CELEX: 32021R2317
Language: el
Date: 2021-11-11 00:00:00
Title: Κανονισμός (ΕΕ) 2021/2317 του Συμβουλίου της 11ης Νοεμβρίου 2021 για την κατανομή των αλιευτικών δυνατοτήτων βάσει του πρωτοκόλλου σχετικά με την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ

28.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 462/10
               
            
         ΚΑΝΟΝΙΣΜΟΣ (ΕΕ) 2021/2317 ΤΟΥ ΣΥΜΒΟΥΛΙΟΥ
         της 11ης Νοεμβρίου 2021
         για την κατανομή των αλιευτικών δυνατοτήτων βάσει του πρωτοκόλλου σχετικά με την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ (1) («συμφωνία») συνήφθη με την απόφαση (ΕΕ) 2017/418 του Συμβουλίου (2) και άρχισε να ισχύει στις 10 Μαΐου 2017. Το πρωτόκολλο σχετικά με την εφαρμογή της συμφωνίας («τρέχον πρωτόκολλο») εφαρμόστηκε προσωρινά από τις 14 Οκτωβρίου 2016 (3).
                  
               
                     (2)
                  
                  
                     Το τρέχον πρωτόκολλο παρατάθηκε για ένα έτος (4) και πρόκειται να λήξει στις 13 Νοεμβρίου 2021.
                  
               
                     (3)
                  
                  
                     Στις 7 Ιουλίου 2020 το Συμβούλιο εξουσιοδότησε την Επιτροπή να αρχίσει διαπραγματεύσεις με την κυβέρνηση των Νήσων Κουκ για τη σύναψη νέου πρωτοκόλλου σχετικά με την εφαρμογή της συμφωνίας («πρωτόκολλο»).
                  
               
                     (4)
                  
                  
                     Αποτέλεσμα των εν λόγω διαπραγματεύσεων ήταν η μονογράφηση του πρωτοκόλλου στις 28 Ιουλίου 2021.
                  
               
                     (5)
                  
                  
                     Στις 11 Νοεμβρίου 2021, το Συμβούλιο εξέδωσε την απόφαση (ΕΕ) 2021/2317 (5) σχετικά με την υπογραφή και την προσωρινή εφαρμογή του νέου πρωτοκόλλου, με την επιφύλαξη της σύναψής του σε μεταγενέστερη ημερομηνία.
                  
               
                     (6)
                  
                  
                     Οι αλιευτικές δυνατότητες που καθορίζονται με το πρωτόκολλο θα πρέπει να κατανέμονται μεταξύ των κρατών μελών για όλη την περίοδο εφαρμογής του.
                  
               
                     (7)
                  
                  
                     Δεδομένης της οικονομικής σημασίας των αλιευτικών δραστηριοτήτων της Ένωσης στις περιοχές αλιείας των Νήσων Κουκ και ενόψει της ανάγκης να αποφευχθεί η διακοπή των εν λόγω δραστηριοτήτων μετά τη λήξη του ισχύοντος πρωτοκόλλου, ο παρών κανονισμός θα πρέπει να αρχίσει να ισχύει το συντομότερο δυνατόν.
                  
               
                     (8)
                  
                  
                     Το πρωτόκολλο θα εφαρμόζεται σε προσωρινή βάση από την ημερομηνία της υπογραφής του, ώστε να καταστεί δυνατή η άσκηση των αλιευτικών δραστηριοτήτων των ενωσιακών σκαφών. Ως εκ τούτου, ο παρών κανονισμός θα πρέπει να εφαρμόζεται από την ίδια ημερομηνία,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Οι αλιευτικές δυνατότητες που έχουν καθοριστεί με το πρωτόκολλο σχετικά με την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ («πρωτόκολλο») κατανέμονται μεταξύ των κρατών μελών ως εξής:
            Θυνναλιευτικά γρι-γρι:
            
                        —
                     
                     
                        Ισπανία: 3 σκάφη
                     
                  
                        —
                     
                     
                        Γαλλία: 1 σκάφος
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 17 Δεκεμβρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 11 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               Z. POČIVALŠEK
            
         
         
            (1)  ΕΕ L 131 της 20.5.2016, σ. 3.
         
            (2)  Απόφαση (ΕΕ) 2017/418 του Συμβουλίου, της 28ης Φεβρουαρίου 2017, σχετικά με τη σύναψη, εξ ονόματος της Ευρωπαϊκής Ένωσης, συμφωνίας σύμπραξης βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ και του πρωτοκόλλου εφαρμογής της (ΕΕ L 64 της 10.3.2017, σ. 1).
         
            (3)  ΕΕ L 289 της 25.10.2016, σ. 1.
         
            (4)  ΕΕ L 395 της 25.11.2020, σ. 1.
         
            (5)  Απόφαση (ΕΕ) 2021/2317 του Συμβουλίου, της 11ης Νοεμβρίου 2021, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του πρωτοκόλλου σχετικά με την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ (ΕΕ L 463 της 28.12.2021, σ. 1).